**LĒMUMS**

LIEPĀJĀ

|  |  |
| --- | --- |
| 2021.gada 20.maijā |  Nr.213/6(prot. Nr.6, 24.§) |
| Par grozījumu Liepājas pilsētas domes 2015.gada 11.jūnija lēmumā Nr.308 "Par zemesgabala Latgales ielā 4 daļas iznomāšanu" |

Ņemot vērā, ka iedzīvotāji ir izteikuši vēlmi apsaimniekot papildus mazdārziņus, darbojoties biedrībā "TOSMARE 29", lūdzot palielināt iznomāto zemesgabala platību un vienlaikus pagarināt iznomātā zemesgabala Latgales ielā 4 daļas nomas līguma termiņu, kā arī to, ka pret pašvaldību saistības ir izpildītas un minētais zemesgabals pašreiz nav nepieciešams pašvaldībai tās funkciju veikšanai, pamatojoties uz likuma "Par pašvaldībām" 14.panta pirmās daļas 2.punktu un 21.panta pirmo daļu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 29.3. un 30.3.apakšpunktu, 53. un 137.punktu, izskatot biedrības "TOSMARE 29" 2021.gada 16.aprīļa iesniegumu, Liepājas pilsētas pašvaldības Nekustamo īpašumu jautājumu konsultatīvās komisijas 2021.gada 26.aprīļa priekšlikumu (sēdes protokols Nr.5) un Liepājas pilsētas domes pastāvīgās Pilsētas attīstības komitejas 2021.gada 13.maija lēmumu (sēdes protokols Nr.5), LIEPĀJAS PILSĒTAS DOME

N O L E M J :

1. Izdarīt Liepājas pilsētas domes 2015.gada 11.jūnija lēmumā Nr.308 "Par zemesgabala Latgales ielā 4 daļas iznomāšanu" grozījumu un izteikt 1.punktu šādā redakcijā:

"1. Iznomāt biedrībai "TOSMARE 29" (reģistrācijas Nr.40008237056; juridiskā adrese: Grīzupes iela 91-22, Liepāja) uz laiku līdz Liepājas pilsētas teritorijas plānojumā paredzētās apbūves uzsākšanai, bet ne ilgāk kā līdz 2024.gada 16.jūnijam, zemesgabala Latgales ielā 4, Liepājā (kadastra Nr.1700 004 0007), daļu 68180 kv.m platībā (pielikumā) dārzkopības biedrības darbībai un mazdārziņu apsaimniekošanai.".

2. Uzdot Liepājas pilsētas pašvaldības iestādei "Nekustamā īpašuma pārvalde" divu nedēļu laikā no lēmuma pieņemšanas dienas sagatavot 2015.gada 17.jūnijā noslēgtajā zemes nomas līgumā par zemesgabala Latgales ielā 4 (kadastra Nr.1700 004 0007) daļas iznomāšanu grozījumus saskaņā ar lēmuma 1.punktu.

3. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt grozījumus zemes nomas līgumā, kā arī bez atsevišķa Liepājas pilsētas domes lēmuma parakstīt vienošanos par zemes nomas līguma izbeigšanu, ja mainās zemes īpašnieks vai nomnieks vienpusēji atkāpjas no līguma.

4. Gadījumā, ja biedrības "TOSMARE 29" vainas dēļ grozījumi līgumā par lēmuma 1.punktā minētā zemesgabala daļas nomu netiek noslēgti viena mēneša laikā no lēmuma pieņemšanas dienas, zemesgabala daļa atbrīvojama.

5. Liepājas pilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| DOMES PRIEKŠSĒDĒTĀJS | Jānis VILNĪTIS |
| Nosūtāms: | Nekustamā īpašuma pārvaldei, nomniekam |